Тадеуш Войчеховски е роден на 13 юни 1838 година в Краков, в семейството на гимназиалния учител Раймунд Войчеховски. Получава средно образование в гимназията „Св. Анна“ в родния си град. През 1858 година завършва история и филология в Ягелонския университет. В годините 1858 – 1860 учи във Виена. Заради подкрепата си на Януарско въстание (1863 – 1864) пребивава в затвор (1864 – 1865). През 1865 година защитава докторска дисертация. Две години по-късно започва работа в библиотеката на Ягелонския университет. През 1875 година се мести в библиотеката на Лвовския университет. От 1883 година води лекции по полска история в университета. През 1894 година е избран за негов ректор. В 1907 година се пенсионира.